ET Euroopa Liidu Teataja C 152/24

9. märtsil 2011 esitatud hagi — Consorzio vino Chianti Classico versus Siseturu Ühtlustamise Amet — Fédération française de rugby (Kuke kujutisega embleem)

(Kohtuasi T-143/11)

2011/C 152/44

Hagiavalduse keel: inglise

Pooled

Hageja: Consorzio vino Chianti Classico (Radda in Chianti, Itaalia) (esindajad: advokaadid S. Corona ja G. Ciccone)

Kostja: Siseturu Ühtlustamise Amet (kaubamärgid ja tööstusdisainilahendused)

Teine menetluspool apellatsioonikojas: Fédération française de rugby (Pariis, Prantsusmaa)

Nõuded

Hageja palub Üldkohtul:

— tühistada Siseturu Ühtlustamise Ameti (kaubamärgid ja tööstusdisainilahendused) neljanda apellatsioonikoja 10. jaanuari 2011. aasta otsus asjas R 43/2010-4, nii et ühenduse kaubamärgi registreerimise taotlust nr 5713888 ei saa rahuldada alates vastulause esitamise kuupäevast;

— teise võimalusena muuta eelnimetatud otsust ja välistada vaidlusaluse tähise registreerimise taotluse rahuldamine klassi 33 kuuluvate veinide osas;

— jätta apellatsioonikoja teise menetluspoole kulud tema enda kanda ning mõista temalt välja hageja kohtukulud, sealhulgas vastulausete osakonna ja apellatsioonikoja menetluses kantud kulud.

Väited ja peamised argumendid

Ühenduse kaubamärgi taotleja: teine menetluspool apellatsioonikojas

Asjaomane ühenduse kaubamärk: kujutismärk F.F.R kirjeldusega „oranž-kollane: PMS-kood 1235C; kuldne: PMS-kood 145C; punane: PMS-kood 1795C”, kaupadele klassis 33 — ühenduse kaubamärgi taotlus nr 5713888

Vastulause aluseks oleva kaubamärgi või tähise omanik: hageja

Vastulause aluseks olev kaubamärk või tähis: (kollektiivse) kujutismärgi CONSORZIO VINO CHIANTI CLASSICO — CHIANTI CLASSICO Itaalia kaubamärgi taotlus nr FI2007C00984 kaupadele klassis 33; kujutismärgi CHIANTI CLASSICO — CONSORZIO DEL MARCHIO STORICO Itaalia kollektiivkaubamärgi registreerimise taotlus nr 856049 kaupadele klassis 33; kujutismärgi CHIANTI CLASSICO — CHIANTI CLASSICO — CONSORZIO Itaalia kollektiivkaubamärgi taotlus nr 856219 kaupadele klassis 33; kujutismärgi CHIANTI CLASSICO — SINCE 1716 Itaalia kollektiivkaubamärgi taotlus nr 1006311 kaupadele klassis 33; kujutismärgi CHIANTI CLASSICO — CONSORZIO DEL MARCHIO STORICO Itaalia kollektiivkaubamärgi taotlus nr 856048 kaupadele klassis 33; kujutismärgi CONSORTIO VINO CHIANTI CLASSICO Ühendkuningriigi kaubamärgi taotlus nr 1215633 kaupadele klassis 33; Saksamaa ja Prantsuse üldtuntud kaubamärk CHIANTI CLASSICO — CONSORZIO VINO CHIANTI CLASSICO kaupadele klassis 33; Saksamaal ja Prantsusmaal kaubanduses kasutatav registreerimata kaubamärk CHIANTI CLASSICO — CONSORZIO VINO CHIANTI CLASSICO kaupadele klassis 33.

Vastulausete osakonna otsus: rahuldada vastulause

Apellatsioonikoja otsus: tühistada vastulausete osakonna otsus ja lükata vastulause tervikuna tagasi

Väited: Nõukogu määruse nr 207/2009 artikli 8 lõike 1 punkti b ja artikli 8 lõike 5 rikkumine, kuna apellatsioonikoda 1) järeldas ebaõigelt, et vaidlusaluse tähise ja hageja kaubamärkide vahel puudub segiajamise tõenäosus, ega võtnud kohaselt arvesse hageja kaubamärkide erilist eristusvõimet; 2) jättis arvesse võtmata hageja kaubamärkidele tekitatud kahju ja seda, et vaidlusalune tähis kasutaks ära nende mainet, kui see registreeritaks; ja 3) jättis arvesse võtmata käesoleva asja eripära ehk seda, et hageja kaubamärgil on kollektiivkaubamärgi laadi tõttu institutsiooniline ülesanne, mistõttu see on üks riigi tunnusmärke.